Hånes Menighet » G17 om forsoningens nødvendighet
G17 om forsoningens nødvendighet
G17 betyr «gudstjeneste kl. 17». Dette er en gudstjeneste med et annerledes innhold og en friere form. Her blir det mye glad lovsang, en gjest som samtaler med Olav prest om et aktuelt tema, enkel nattverd og kveldsmat etterpå. Vi tror dette er en form som vil falle i smak hos både ungdom og eldre og håper at så mange som mulig vil få de med seg!
Gjesten denne gangen er Liv Mørland. Hun har blant annet skrevet boken «Veier til forsoning – etter krig» og er koordinator for «Forum for tro og livssyn» i Kristiansand. Hun vil samtale om temaet «FORSONINGENS NØDVENDIGHET».
Velkommen til «G17» i Hånes kirke!!
MINNE-ARRANGEMENT – FØRSTE VERDENSKRIG –
Etter G17 den 9. november; markeres det med et eget kulturarrangement i Hånes kirke at det er hundre år siden Første verdenskrig begynte. «Randesund og verden under Første verdenskrig» er arrangementet kalt, og det er meningen at linjen fra G17, som har fokus på forsoning, skal følge oss videre inn i beskrivelsen av situasjonen i verden for hundre år siden.
Dette er et samarbeidsarrangement mellom Randesund Historielag og Hånes kirke Kulturutvalg. Programmet blir en kombinasjon av kåseri og konsert; der Arne Rosenvold står for foredragsdelen og Bård Dahle/Håkon Sødal står for det musikalske. Det blir også noen kulinariske godsaker – «tidsriktig» mat, å smake på.